آمریکا پرزیدنتی باراک اوباما ایی یولون 7-ده دالاس دا سلاح دان آچیلان آتش نتیجه‌سینده حیاتینی ایتیرن بئش پولیس امکداشی‌نین حضور مراسیمده ایشتیراک ائتدی.
چیخیشیندا برابرلیک چاغیریشی ائدن آمریکا پرزیدنتی وورغولادی کی، "ائله بو برابرلیگی نوماییش ائتدیرمک اوچون من بورادایام".
چیخیشیندا گؤزیاش‌لارینی ساخلایا بیلمه‌ین اوباما حادثه زامانی پولیس‌لرین آتیشما‌دان گیزلنمه‌دیک‌لرینی، عکسینه، جسارت گؤستردیک‌لرینی دئدی.
لوئیزیانا و مینه سوته ایالتلرینده قارادری‌لی‌لرین اؤلدورولمه‌سی علیهینه پولیس‌لره قارشی کئچیریلن اعتراضلاری خاطیرلا‌دان باراک اوباما بونون طبیعی اولدوغونو، لاکین پولیسه سلاح‌لی هوجومون هئچ بیر شکیلده مثبت طرفی‌نین اولمادیغینی بیلدیردی.
آمریکا پرزیدنتی سون گون‌لر اؤلکه‌ده حؤکم سورن گرگین وضعیتین آرا‌دان قالدیریلماسیندا هر کسی مسولیت‌لی اولماغا چاغیردی.
محکمه و جزا سیستمین‌ده‌کی پروبلئم‌لری دا قبول ائتدیگینی دئین اوباما علاوه ائتدی کی، "بو پروبلئم‌لرین حلینده عرق‌چی‌لیک آیری-سئچکین‌لیگینه یول وئریلمه‌یه‌جک".
مراسم ‌دن سونرا امریکا پرزیدنتی نین یاردیمچیسی جو بایدن حیاتینی ایتیرن پولیس‌لرین عائله‌لری ایله گؤروشدو.
